Ліптаўская Мара

Ліптаўская Мара (па-славацку: Liptovská Mara) — вадасховішча ў паўночнай Славаччыне, побач зь местам Ліптаўскі Мікулаш Жылінскага краю. Уваходзіць у сыстэму вадасховішчаў Васкага каскаду. Вадасховішча было збудавана ў 1965—1975 роках. Пры гэтым былі затопленыя 13 вёсак Апісаньне Мае плошчу 27 км², максымальная глыбіня 45 м. Паводле аб’ёму затрыманай вады (360 млн м³) ёсьць найбольшым рэзэрвуарам у Славаччыне. Асноўнае прызначэньне грэблі — барацьба з паводкамі і вырабніцтва электраэнэргіі. Магутнасьць электрастанцыі — 198 МВт. Грэбля мае вышыню 45 мэтраў — другая па вышыні грэбля ў Славаччыне. Мінуўшчына Вадасховішча збудаванае ў 1965—1975 роках. Падчас будаўніцтва было затоплена 13 вёсак, пераселеныя 940 сем’яў, а таксама перанесеныя чыгуначная ветка і шаша. Турыстычная інфармацыя Ліптаўская Мара актыўна выкарыстоўваецца для адпачынку: чоўны, водныя ровары, сэрфінг, скутэры, купаньне, гольф, экстрэмальныя віды спорту. На берагох вадасховішча разьмешчаны адзін з найбольшых ва Ўсходняй Эўропе аквапаркаў — Татраляндыя. Над грэбляй Ліптаўскае Мары, за 3 км на поўдзень ад вёскі Бобраўніку, на ўсходнім падножжы гары Улажыска (741,7 м н. у. м.) знаходзіцца археалягічны аб’ект Гаўранак — кельцкае ўмацаванае паселішча з друідзкай сьвятынаю I стагодзьдзя да н. э. Тут дзейнічае музэй пад адкрытым небам. Вонкавыя спасылкі Ліптаўская Мара — сховішча мультымэдыйных матэрыялаў Афіцыйная бачына (славацк.)